Francisco Franco
Francisco Paulino Hermenegildo Teódulo Franco y Bahamonde (4. joulukuuta 1892 – 20. marraskuuta 1975) oli espanjalainen kenraali, joka toimi kansallismielisten armeijoiden ylipäällikkönä näiden voittoon päättyneessä Espanjan sisällissodassa ja sen jälkeen Espanjan diktaattorina 1939–1975. Hän johti 36 vuoden ajan äärioikeistolaista falangistihallitusta arvonimellä ”El Caudillo de España”. Espanjasta tuli demokraattinen Francon kuoltua.
Francis Folorunsho Clement Alonge
Francis Folorunsho Clement Alonge (s. 1. maaliskuuta 1935 Ado-Ekiti) on nigerialainen roomalaiskatolinen piispa. Hänet vihittiin papiksi 29. kesäkuuta 1963 ja nimitettiin Ondon hiippakunnan vihkipiispaksi sekä Thignican titulaaripiispaksi 17. joulukuuta 1973. Piispaksi vihkiminen seurasi 21. huhtikuuta 1974. Pääkonsekraattorina toimi Girolamo Prigione, jota avustivat William Richard Field ja Patrick Ebosele Ekpu.